Komisijos sprendimas
2000 m. balandžio 25 d.
iš dalies keičiantis Sprendimą 1999/813/EB, nustatantį specialius reikalavimus, reglamentuojančius Vietnamo Socialistinės Respublikos kilmės žuvininkystės produktų importą
(pranešta dokumentu Nr. C(2000) 1050)
(tekstas svarbus EEE)
(2000/331/EB)
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1991 m. liepos 22 d. Tarybos direktyvą 91/493/EEB, nustatančią veterinarijos reikalavimus, reglamentuojančius žuvininkystės produktų gamybą ir jų pateikimą į rinką [1], su paskutiniais pakeitimais, padarytais Direktyva 97/79/EB [2], ypač į jos 11 straipsnio 1 dalį,
kadangi:
(1) 1999 m. lapkričio 16 d. Komisijos sprendime 1999/813/EB nustatomi specialūs reikalavimai, reglamentuojantys Vietnamo Socialistinės Respublikos kilmės žuvininkystės produktų importą [3].
(2) Komisija priėmė Sprendimą 2000/333/EB, nustatantį specialius reikalavimus, taikomus Vietnamo Socialistinės Respublikos kilmės dvigeldžių moliuskų, dygiaodžių, gaubtagyvių ir jūrinių gastropodų importui [4].
(3) Vietnamo Socialistinė Respublika planuoja į Bendriją eksportuoti sušaldytus arba apdorotus dvigeldžius moliuskus, dygiaodžius, gaubtagyvius ir jūrinius gastropodus, kurie buvo sterilizuoti arba termiškai apdoroti pagal Komisijos sprendimo 93/25/EEB [5] su pakeitimais, padarytais Sprendimu 97/275/EB [6], reikalavimus.
(4) Todėl būtina iš dalies pakeisti Sprendimo 1999/813/EB A priede nustatytą veterinarijos sertifikatą.
(5) Šiame sprendime numatytos priemonės atitinka Veterinarijos nuolatinio komiteto nuomonę,
PRIĖMĖ ŠĮ SPRENDIMĄ:
1 straipsnis
Sprendimo 1999/813/EB A priede nustatytas veterinarijos sertifikatas, lydintis Vietnamo Socialistinės Respublikos kilmės žuvininkystės produktų siuntas, iš dalies keičiamas taip:
1. IV punktas papildomas tokiu punktu:
"7. Be to, jeigu žuvininkystės produktai yra sušaldyti arba jei apdoroti dvigeldžiai moliuskai buvo surinkti patvirtintose augimvietėse, nurodytose Komisijos sprendimo 2000/333/EB [7], nustatančio specialius Vietnamo Socialistinės Respublikos kilmės dvigeldžių moliuskų, dygiaodžių, gaubtagyvių ir jūrinių gastropodų, kurie buvo sterilizuoti arba termiškai apdoroti pagal Komisijos sprendimą 93/25/EB, importo reikalavimus, priede."
2. Paskutinė IV punkto įtrauka pakeičiama tokiu tekstu:
"- toliau pasirašęs oficialus inspektorius patvirtina, kad jis yra susipažinęs su Direktyvų 91/492/EEB, 91/493/EEB, 92/48/EEB ir Sprendimų 93/25/EB, 1999/813/EB ir 2000/333/EB nuostatomis."
2 straipsnis
Šis sprendimas skirtas valstybėms narėms.
Priimta Briuselyje, 2000 m. balandžio 25 d.